Όλγα της Ελλάδας (1903-1997)

Η Όλγα της Ελλάδας και της Δανίας (σερβικά κυριλλικά: Олга од Грчке и Данске/Олга Карађорђевић, 11 Ιουνίου 1903 - 16 Οκτωβρίου 1997) από τον Οίκο του Γκλύξμπουργκ ήταν πριγκίπισσα της Ελλάδας και της Δανίας και μετέπειτα πριγκίπισσα της Γιουγκοσλαβίας.

Βιογραφία
Η πριγκίπισσα Όλγα γεννήθηκε στην Αθήνα, στις 11 Ιουνίου 1903. Ήταν το πρώτο παιδί και η πρώτη κόρη του Νικολάου της Ελλάδας και της Ελένης Βλαδιμήροβνας, κόρης του Βλαδιμήρου Αλεξάνδροβιτς της Ρωσίας. Η Όλγα ήταν εγγονή του Γεωργίου Α΄ της Ελλάδας και του Αλεξάνδρου Β΄ της Ρωσίας. left|thumbnail|Οι αδελφές Όλγα, Ελισάβετ και Μαρίνα, πριγκίπισσες της Ελλάδας, σε μικρή ηλικία (μεταξύ 1910-1915).

Η οικογένεια της δεν ήταν πλούσια και αναγκάστηκε σε εξορία, όταν εκείνη ήταν 11 ετών, μετά την ανατροπή της ελληνικής μοναρχίας. Η οικογένεια ύστερα μετακόμισε στο Παρίσι, ενώ η πριγκίπισσα έμεινε σε διάφορα μέρη της Ευρώπης μαζί με την ευρύτερη βασιλική οικογένεια.

Μεγαλωμένη χωρίς πολυτέλειες, η πριγκίπισσα Όλγα αρραβωνιάστηκε αρχικά τον Φρειδερίκο της Δανίας το 1922. Στο τέλος παντρεύτηκε τον Παύλο της Γιουγκοσλαβίας στο Βελιγράδι στις 22 Οκτωβρίου 1923. Ο Παύλος ήταν αντιβασιλέας μετά τη δολοφονία του εξαδέλφου του, Αλεξάνδρου Α΄ της Σερβίας. 

Η πριγκίπισσα Όλγα απεβίωσε στο Παρίσι στις 16 Οκτωβρίου 1997 και ετάφη στο βασιλικό μαυσωλείο, στην Εκκλησία του Αγίου Γεωργίου στη Σερβία.

 Οικογένεια 
Παντρεύτηκε τον Παύλο της Γιουγκοσλαβίας. Απέκτησαν τρία παιδιά, οκτώ εγγόνια και δέκα δισέγγονα:
 Αλέξανδρος (1924 - 2016), Πρίγκιπας της Γιουγκοσλαβίας, νυμφεύτηκε σε πρώτο γάμο τη Μαρία Πία της Σαβοΐας (1955-1967)· μαζί απέκτησαν δύο φορές δίδυμα. Νυμφεύτηκε σε δεύτερο γάμο τη Βαρβάρα του Λίχτενσταϊν (1973) και απέκτησαν ένα γιο.
 Νικόλαος (1928 - 1954), Πρίγκιπας της Γιουγκοσλαβίας.
 Ελισάβετ (γενν. 1936), Πριγκίπισσα της Γιουγκοσλαβίας. Παντρεύτηκε σε πρώτο γάμο τον Χάουαρντ Όξενμπεργκ (1961-1966)· μαζί απέκτησαν:
 Κάθριν Όξενμπεργκ (γενν. 1961), παντρεύτηκε πρώτα τον Ρόμπερτ Έβανς, σκηνοθέτη, και μετά τον Κάσπαρ φαν Ντην, παραγωγό και ηθοποιό. Η Κάθριν είναι ηθοποιός και συμμετείχε στην τηλεοπτική σειρά Δυναστεία στο ρόλο της Αμάντα Κάρριγκτον. Έχει τρία τέκνα.
 Κριστίνα Όξενμπεργκ (γενν. 1962), παντρεύτηκε τον Ντέιμιαν Έλγουις, ζωγράφο. Η Κριστίνα είναι συγγραφέας· ένα από τα έργα της, η "Δυναστεία", γυρίστηκε σε τηλεοπτική σειρά.

Η Ελισάβετ παντρεύτηκε σε δεύτερο γάμο τον Νηλ Μπάλφουρ, τραπεζίτη (1969-1978)· μαζί απέκτησαν ένα γιο:
 Νίκολας Ωγκάστους Μπάλφουρ (γενν. 1970), απέκτησε τέσσερα τέκνα.

Η Ελισάβετ παντρεύτηκε σε τρίτο γάμο τον Μανουέλ Ουγιόα Έλιας στις 28 Φεβρουαρίου 1987, ο οποίος απεβίωσε το 1992· δεν απέκτησαν παιδιά. 

Τίτλοι
11 Ιουνίου 1903 - 22 Οκτωβρίου 1923: Η Βασιλική Υψηλότητα Πριγκίπισσα Όλγα της Ελλάδας και της Δανίας
22 Οκτωβρίου 1923 - 16 Οκτωβρίου 1997: Η Βασιλική Υψηλότητα Πριγκίπισσα Όλγα Καραγιώργεβιτς* (στη Γιουγκοσλαβία)
22 Οκτωβρίου 1923 - Ιανουάριος 1929: Η Βασιλική Υψηλότητα Πριγκίπισσα Όλγα της Σερβίας (διεθνώς)
Ιανουάριος 1929 - 16 Οκτωβρίου 1997: Η Βασιλική Υψηλότητα Πριγκίπισσα Όλγα της Γιουγκοσλαβίας (διεθνώς)

 Μετά το γάμο της η πριγκίπισσα Όλγα έφερε το τίτλο της Βασιλικής Υψηλότητας στην προσωπική της ιδιότητα και όχι σύμφωνα με τον βουλευτικό νόμο του σερβικού βασιλικού οίκου από το 1909, ο σύζυγός της, όντας μέλος της βασιλικής οικογένειας, είχε το δικαίωμα στον τίτλο του Υψηλότατου. Ένας νέος βουλευτικός νόμος, που εγκρίθηκε τον Απρίλιο του 1930 επέκτεινε το δικαίωμα του τίτλου Βασιλικής Υψηλότητας και στα νεότερα μέλη. 

Τιμητικές διακρίσεις
 Μεγαλόσταυρος της κυρίας του Τάγματος του Αγίου Σάββα, από τον Οίκο των Καραγεώργεβιτς
 Μεγαλόσταυρος της κυρίας του Τάγματος των Αγίων Όλγας και Σοφίας, από τον Οίκο της Ελλάδας
 Παρασημοφόρηση Κοινωνικής Πρόνοιας (Πρώτη Θέση με Διαμάντια), από τη Γερμανία.

Πρόγονοι

Παραπομπές

Ολγα της Ελλάδας και της Δανίας
Ολγα της Ελλάδας και της Δανίας
Κατηγορία:Ελληνική Βασιλική Δυναστεία
Κατηγορία:Πριγκίπισσες της Δανίας